U เพิ่มทุน 9.73 หมื่นลบ.ฉลุย! พร้อมยื่นเปลี่ยนแปลง “บริคณห์สนธิ” วันนี้
U เพิ่มทุน 9.73 หมื่นลบ.ฉลุย! พร้อมยื่นเปลี่ยนแปลง “บริคณห์สนธิ” วันนี้
2 เม.ย. 2564

บริษัท ยู ซิตี้ จำกัด (มหาชน) หรือ U แจ้งว่าที่ประชุมสามัญผู้ถือหุ้นประจำปี 2564 เมื่อวันพุธที่ 31 มีนาคม 2564 ได้มีมติอนุมัติการเพิ่มทุนจดทะเบียนของบริษัทฯจำนวน 97,293.66 ล้านบาท จากทุนจดทะเบียนเดิมจำนวน 35,918.65 ล้านบาท มาเป็นทุนจดทะเบียนจำนวน 133,212.32 ล้านบาท โดยเป็นการออกหุ้นบุริมสิทธิเพิ่มทุนจำนวน 28,998.30 ล้านหุ้น มูลค่าที่ตราไว้หุ้นละ 3.20 บาท และหุ้นสามัญ เพิ่มทุนจำนวน 1,405.96 ล้านหุ้น มูลค่าที่ตราไว้หุ้นละ 3.20 บาท
นอกจากนี้มีมติอนุมัติแก้ไขเพิ่มเติมหนังสือบริคณห์สนธิของบริษัทฯ ข้อ 4. เพื่อให้สอดคล้องกับการเพิ่มทุนจดทะเบียนของบริษัทฯ โดยให้ยกเลิกข้อความเดิมและใช้ข้อความดังต่อไปนี้แทน “ข้อ 4.” ทุนจดทะเบียนจำนวน 133,212.32 ล้านบาท แบ่งออกเป็น 41,628.85 ล้านหุ้น มูลค่าหุ้นละ 3.20 บาท  โดยแยกออกเป็น:หุ้นสามัญ 8,889.96 ล้านหุ้น และหุ้นบุริมสิทธิ 32,738.88 ล้านหุ้น
อย่างไรก็ตามบริษัทฯขอแจ้งให้ทราบว่าในวันนี้(2 เมษายน 2564)  ได้ดำเนินการจดทะเบียน เพิ่มทุนจดทะเบียนและแก้ไขหนังสือบริคณห์สนธิข้อ. 4 เพื่อให้สอดคล้องกับการเพิ่มทุนจดทะเบียนของบริษัทฯ ต่อกรมพัฒนาธุรกิจการค้า กระทรวงพาณิชย์เป็นที่เรียบร้อยแล้ว